Dmitri Tsõgankin

Dmitri Tsõgankin (22. oktoober 1925 – 21. november 2023) oli ersa keeleteadlane, fennougrist.

Tsõgankin sündis Saranski maakonna Mokšalei külas. 1943. aastal saadeti rindele. Pärast sõja lõppu jätkas armeeteenistust, demobiliseerus 1950. aastal ja asus õppima ülikooli. Ta lõpetas 1954. aastal Mordva Pedagoogikainstituudi. 1958. aastal kaitses ta kandidaadiväitekirja (teemal "Ersa-mordva keele Šugurovi murre") ja 1978. aastal doktoritöö ("Substantiivide morfoloogia (kääne ja sõnamoodustus) ersa murretes"). 1979. aastast on ta professor.

Tsõgankin on üle 200 teadustöö autor: artiklid, monograafiad, sõnaraamatud, õpikud, õppevahendid, programmid ülikoolidele ja koolidele. Tema teaduslike huvide hulka kuuluvad foneetika, sõnavara, morfoloogia, süntaks, sõnamoodustus, dialektoloogia, toponüümia ja mordva keelte ajalugu.

 Tunnustus 
 Soome-Ugri Seltsi välisliige
 Rahvusvahelise Informatiseerimise Akadeemia akadeemik
 Ogarjovi auhinna laureaat (1980)
 Mordva Autonoomse Nõukogude Sotsialistliku Vabariigi teeneline teadlane (1985)
 Venemaa Föderatsiooni teeneline teadlane (1997)
 Kahekordne Mordva Vabariigi riikliku teadus- ja tehnoloogiaauhinna laureaat (2000)
 Mordva Vabariigi juhi preemia laureaat (2005)
 Isamaasõja orden, II aste
 Medal "Julguse eest"
 Medal "Võidu eest Saksamaa üle Suures Isamaasõjas aastatel 1941–1945"
 Medal "Königsbergi vallutamise eest"

Kategooria:Mordva inimesed
Kategooria:Venemaa keeleteadlased
Kategooria:Isamaasõja ordeni kavalerid
Kategooria:Sündinud 1925
Kategooria:Surnud 2023